পেশাগত জীবনে মজিবুর রহমান ছিলেন একজন স্বনামধন্য ও দক্ষ প্রকৌশলী। চাঁপাইনবাবগঞ্জের সেন্ট্রাল ঈদগাহের সভাপতি ও খালঘাট গোরস্থানের সভাপতি হিসেবে তিনি দীর্ঘদিন দায়িত্ব পালন করেন। চাঁপাইনবাবগঞ্জের সেন্ট্রাল ঈদগাহ ও খালঘাট গোরস্থানের অবকাঠামো উন্নয়নে তাঁর গুরুত্বপূর্ণ ভূমিকা ছিল। ১৯৫৭-৭০ সাল পর্যন্ত দীর্ঘদিন রাজশাহী জেলা আওয়ামীলীগের অফিস ভাড়াসহ তৎকালীন রাজশাহী শহরের বিভিন্ন সামাজিক-সাংস্কৃতিক কাজে অর্থনৈতিক পৃষ্ঠপোষকতা করেছেন সমাজসেবী মজিবুর রহমান। ১৯৮২ সালের পরবর্তী সময়ে রাজশাহী মহানগর ও রাজশাহী জেলা আওয়ামীলীগের শীর্ষ পর্যায়ে নেতৃত্ব দিয়েছেন বিশিষ্ট আওয়ামীলীগ নেতা মজিবুর রহমান। ব্যক্তিগত জীবনে তিন ছেলে ও তিন মেয়ের জনক মজিবুর রহমানের স্ত্রী ছিলেন রিজিয়া রহমান। ভাষা সৈনিক মজিবুর রহমান ২০০৫ সালের ৮ নভেম্বর মৃত্যুবরণ করেন। {অসমাপ্ত…/ বিস্তারিত প্রকাশিতব্য মূল গ্রন্থ- ‘আলোকিত চাঁপাইনবাবগঞ্জ’ (চাঁপাইনবাবগঞ্জের দু’শো বছর ইতিহাসের বিশিষ্ট ব্যক্তিদের সংক্ষপ্তি জীবনী)}